Fast Times at Ridgemont High

Fast Times at Ridgemont High (euskaraz Garai Ziraragarriak Ridgemont Ikastetxean), 1982ko Amy Heckerling estatubatuar zinema zuzendariaren nerabe komedia film bat da. Sean Penn, Jennifer Jason Leigh, Judge Reinhold, Phoebe Cates, Brian Backer, Robert Romanus eta Ray Walston aktoreek antzeztu zuten.

Argumentua Cameron Crowe gidoilari eta zuzendariak idatzi zuen, eta bere ikasle garaiko bizipenetan oinarritu omen zen.

Argumentua 

AEB, Kalifornia, Ridgemont insitutua. Institutu horretako hainbat ikasle nerabeen egunerokotasuna eta gorabeherak agertzen dira, ikasketetan baina nesketan eta mutiletan egiten interesatuagoak daudenak.

Stacy Hamilton (Jennifer Jason Leigh) neska gazte ikaslea merkatal-gune bateko kafetegi batean lanean hasi da, amodio kontuetan eskarmentu handiagoa duen Linda Barrett (Phoebe Cates) adiskidearen laguntzaz, mutilagun bat topatzen saiatuko da. Stacyk Mark Ratner (Brian Baker) gustukoa du, merkatal-gune berdineko antzokian lan egiten duen mutil gaztea, baina gustuko duela esateko beldur da. Gainera, Markek ere elkarrekin ateratzeko ezer aipatzen ez diola eta, Marken laguna eta amodio kontuetan haren aholkularia den Mike Damone (Robert Romanus) harroputzarekin ateratzen hasiko da. Halere, bien arteko harremana oso laburra izan denez, Stacy egoera deserosoan gelditu, eta denborarekin berriz ere Ratengana hurbilduko da.

Une beran, institutu horretako beste ikasleen gorabeherak ere agertuko dira, tartean Stacyren anai nagusia den Brad Hamiltonek (Judge Reinhold) lanean dituen istripu ugariak, eta Jeff Spicoli (Sean Penn) surfzale gatazkatsu eta zorigaiztokoak Hand (Ray Walston) historia irakasle irmoarekin dituen hika-mikak.

Aktoreak 
 Sean Penn: Jeff Spicoli
 Judge Reinhold: Brad Hamilton
 Jennifer Jason Leigh: Stacy Hamilton
 Robert Romanus: Mike Damone
 Phoebe Cates: Linda Barrett
 Brian Backer: Mark Ratner
 Amanda Wyss: Lisa
 Ray Walston: Hand jauna
 Forest Whitaker: Charles Jefferson
 Scott Thomson: Arnold
 Vincent Schiavelli: Vargas jauna
 Lana Clarkson: Vargas andrea
 Eric Stoltz: Stonerko tipoa
 Anthony Edwards: Stonerko tipoa
 Nicolas Cage: Braden laguna (kredituetan Nicolas Coppola)
 Pamela Springsteen: Dina Phillips
 Kelli Maroney: Cindy
 D.W. Brown: Ron Johnson
 Taylor Negron: Pizza banatzailea

Kanpo estekak 
 IMDBko fitxa irakurgai 

Ameriketako Estatu Batuetako filmak
Umorezko filmak
Nerabe filmak
Film erotikoak
Birjintasunari buruzko filmak
Haurdunaldiari buruzko filmak
Institutuetan girotutako filmak
Kalifornian girotutako filmak
Abortuari buruzko filmak
1980ko hamarkadan girotutako filmak